નાલાસોપારા-ઈસ્ટમાં સંતોષ ભુવન ખાતેનાં ગેરકાયદે બાંધકામો સામે પાલિકાએ કાર્યવાહી શરૂ કરી છે. અહીં મુખ્ય રસ્તાને અડીને આવેલી બબલુ સિંહ અને સંજય સિંહ નામના બિલ્ડરની ચાર માળની બે લોડબેરિંગ ઇમારત (એવી ઇમારતો જેને બાંધવા માટે નિયમ મુજબ પાયા નાખવામાં આવ્યા ન હોય) પર શુક્રવારે પાલિકાનો હથોડો વીંઝાયો હતો. કમિશનર કિશોર ર્બોડેના માર્ગદર્શન હેઠળ સહાયક કમિશનર સુરેન્દ્ર પાટીલ, અતિક્રમણવિરોધી ટીમના અધિકારી નિમ્બા પવાર અને એન્જિનિયર દિલીપ ભુકંડના નેતૃત્વમાં ચાલી રહેલા અભિયાનમાં બિલ્ડિંગ તોડવા પૉકલેનનો ઉપયોગ થઈ રહ્યો હતો. પૉકલેન-ઑપરેટર ગિરીશ પટેલ બિલ્ડિંગ તોડવાનું કામ કરી રહ્યો હતો એવામાં આખું બિલ્ડિંગ પૉકલેનની દિશામાં નમવા લાગ્યું.